Uzivanie liekov
Dobrý deň, momentálne som v 13 TT + 4d tehotenstva. Každé ráno užívam euthyrox 50 , momentálne bojujem aj s nádchou a kašľom, tak beriem stopkasel od Dr. Weissa. Dnes mi na nádchu lekárka predpísala Pamycon. Môžem uzivat všetky tieto lieky spolu alebo mam niečo vylúčiť. Vopred ďakujem.
Dobrý deň,
ďakujeme za Vašu otázku.
V prípade pretrvávania Vami uvedených príznakov Vám odporúčam pokračovať v nastavenej liečbe. Zdravotnícka pomôcka Stopkašeľ  Medical sirup Dr. Weiss obsahuje zmes 5 bylinných extraktov (skorocelu, materinej dúšky, boswellie, bazalky a eukalyptu), ktoré pomáhajú zmierniť príznaky bežných ochorení spojených s nachladnutím ako je kašeľ, škriabanie a bolesť v krku.
Liek Pamycon je antibiotikum so širokým antibakteriálnym spektrom na lokálne použitie, ktorý lieči bakteriálnu infekciu sliznice dýchacích ciest.
Prajem skoré uzdravenie.
S pozdravom
PharmDr. Veronika Kiabová